bavarian-nlp/barwiki-20250901 huggingface dataset:
Selene

Selene () is a Mondgeddin vo da griachischn Mythologie. Ia remisches Pendant is de Luna.
Se is a Titanin und wead spoda mid da Mondgeddin Artemis (Diana) und aa mit da Persephone identifiziat.
Af Wunsch vo da Hera hod de Selene in nemeischn Lewen gschoffa, dem wo da Herakles in seina easchtn Orbat s Fej obzogn hod.
Chemie.
S chemische Element Selen is noch da Titanin Selene gnennt worn.
Neapolitana-Schnittn

Neapolitana oda Neapolitana-Schnittn san a Siassigkeit aus Oblotn gfüd mit ana Hoslnuss- und Gaugaucreme. Es gibt inzwischn owa no andare Creme-Variantn. De easchtn Neapolitana-Schnittn san vo da Österreichischn Firma Manner 1898 gmocht wuan. Des Grundrezept is seithea ned vaändat wuan.
Typisch san fünf hauchdünne Oblatnschichtn in Obwechslung mit insgsamt via Cremeschichtn. Es gibt a Neapolitana-Schnittn, de wos komplett mit ana Schogladglasua iwazong san.
Da Naum Neapolitana kummt dohea, dess de Hoslniss fia de Füllung uaspringlich aus Neapel kumma san.
Eismauna

De Eismauna han drai Heilige, de fum 12tn bis zan 14tn Mai hintaranaund eanan Faiadog haum und da Foiksmund sogt, das zu denane Dag fost a jeds Joa nu oa Moi gscheit frisch wiad und's a nu a lezds Moi ba da Nocht bfrean kau. Desweng sogt ma, da ma fia de Eisheiling koa Gmias ausezn soi, wos koa Ködn ned fadrogt und a de Dobfbleama liawa nu im Haus losst, bis de Dag ummi han. Zu de drai Aismauna dazua ghead oisa fiate nu as koide Soffal, de am 15tn Mai ian Faiadog hod. Wea auf Numma-Sicha gee wü mid dea Bleami und Bledschn, dea woat bis noch da Soff.
Wissnschoftliche Daklearung.
De oide Bauanweisheid fu de Eismauna is koa bleda Owaglaum, sondan wissnschoftli fu da Meteorologie bschdedigt. A waunn's im Abrü und Aufaung Mai schau recht woam sei kau, kaun nöadli fu de Oipn oiwai nu a Wedaumschwung kema. Waunn iwa Noadairopa a Diafdrukgebied is, schaufit des so richdig de koide Luft fu da Arktis iwa de Noadsee bis zu uns. In schdadistische Untasuachungen is aussagfunden woan, das zu de Dag fu de Eismauna wiakli a sgnifikant hechane Woaschainlichkaid bschded, das so a Noadairopa-Zyklon nu amoi aufdaucht und koide Luft zu ins bringt. Natiali bassiad des ned a jeds Joa, owa as Risiko bschded. Des Phänomen gibt's owa nua in Middlairopa neadli fu de Oipm, wo aundas güt de Bauanrögi ned.
A de Heiling.
De drai Eismauna san:
Olea drai Eismauna und a d'Soff woan friachristliche Meatiara, de zweng eanam Glaum as Lem haum lossn miassn. Ois Glaumszaign gödn de Eisheiling ois bsondas reschpektwiadig. Wai's owa sunst a weng unbekaunnte Heilige san, iwa de de meisdn Leit nix wissn, haum's a wos mysteriöses, unbekaunnts aun sich. Des is fia so Losdogheilige grod recht. Zwoa fu eana, da Pankraz und de Soff, san in da Zeid fum Kaisa Diokletian, dea fu 284 bis 305 regiad hod, in Rom umbrocht woan. In Bonifaz hod de Diokletianische Kristnfafoigung im Joa 306 in da Provinz nu dawischt, in Tarson in Kilikien, des heit in da Diakai liegt. Da Servatius is fu ana schbedan Genarazion, wia as Kristndum schau auneakaunnt woa in Rom. Ea woa Bischof fu Tongern im heitign Hollaund und is noch da Üwaliefarung im Joa 384 fu heitnische Barbarn in Maastricht daschlogn woan.
Vermont

Vermont is a Bundesstoot vo de USA. Ea is 1791 a Bundesstoot worn.
Vermont grenzt im Noadn on Kanada, im Westn on New York, im Sidn on Massachusetts und im Ostn on New Hampshire, wo da Connecticut River de Grenz is. 77 Prozent vom Stootsgebiet san Laabwäida, bsundas Ahorne.
Vermont is wejdweit bekonnt duach de Ahornsirup-Industrie und de reizvoie Londschoft, wo vui Touristn oziagt.
Big Mama Thornton

Willie Mae "Big Mama" Thornton (* 11. Dezemba 1926 z Ariton, Alabama, † 25. Juli 1984 z Los Angeles) wor a amerikanische Bluessengarin und Liadschreibarin.
1952 hods „Hound Dog“ vom Jerry Leiber und Mike Stoller afgnumma. Dees Liad wor in de "Billboard R&amp;B charts" 1953 siebm Wocha lang de Numma oans. De B-Seitn wor "They Call Me Big Mama". De Single is zwoa Milliona Moi vakafft worn. Drei Joar spoda hod aa da Elvis Presley damit an grossn Eafoig ghobt. A weidana grossa Eafoig vo ia wor "Ball 'n' Chain", wo se sejm gschriebm hod. De Janis Joplin hod damit in de spodn 1960a Joar an Riesen-Eafoig gfeiat.
Anno 1984 is de "Big Mama" in de Blues Hall of Fame afgnumma worn und 2006 ia Single "Hound Dog".
Utah

Utah is a Bundesstoot im Westn vo da USA. De Haptstod is Salt Lake City. Utah is 1896 Bundesstoot worn.
Utah is in religiesa Hinsicht da homogenste Bundesstoot vo da USA. Ebba 60% of Utahna san Mormonen. Des hod an grossn Einfluss auf de Kuitua und aufs Lebm in Utah.
Da Nom "Utah" kimmt vo de "Ute" Indiana und hoasst in da Ute-Sproch "Leit vo de Beag". Da Beinom is "The Beehive State" (Bienenstockstoot) und kimt dohea, wei de Mormonen in Bienenstock ois Symboi vo Fleiss zum Stootssymboi gmocht hom.
Australischa Dollar

Da Australischa Dollar is de Wearung vo Australien, Kiribati, Nauru und Tuvalu. A Dollar wead in 100 Cent untateit.
Aktuelle Münzn und Banknotn.
Zua Zeid gibts Münzn im Weat vo:
und Banknotn im Weat vo:
Es gibt aa 1 und 2 Cent Münzn, wejche ned mear heagstejt wean oba no im Umlaf san.
One Bourbon, One Scotch, One Beer

"One Bourbon, One Scotch, One Beer" or "One Scotch, One Bourbon, One Beer" is a Blues Liadl gschriebm vom Rudy Toombs fian Amos Milburn. Es is anno 1953 afgnumma worn und is oans vo an Haffa Saufliadln vom Milburn. Es wor in den Top Ten vo da Billboard R&amp;B Chart. Des Liad is duach mearane Kinstla populea gmocht wor, z.B am John Lee Hooker anno 1966 and am George Thorogood 1977. Text und Interpretationa untascheidn si wesentle.
Es geht owa imma do drum, dass da Barmo (Barkeeper), de Drangln endle bringa soi, wo da Senga bstejt hod. Ea wui si aggradd oosaufa, wei eam sei Deandl oafoch owghaud is, ohne wos zan sogn.
Zitat.
A Auszug aus da Version vom John Lee Hooker:
Christine Lakeland

De Christine Lakeland is a amerikanische Sengarin, Klampfmspuiarin und Komponistin. Ia Musi losst si im Tulsa Sound zuaordna, wo a Mischung vo Rockabilly, Blues, Jazz und Country is.
Bekannt worn is de Christine ois Langzeitmitgliad vo da Road Band vom JJ Cale ois zwoate Klampfmspuiarin und Harmoniesengarin. Se hod aa in jedm Oibum vom JJ Cale seit de spodn 70a Joar mitgspuit, inklusive "Road to Escondido" (mitn Eric Clapton und andan Gostmusikan), wo in Grammy gwunna hod.
De Christine Lakeland hod aa a Reih eigne Oibn aussabrocht. S moaste vo ia sejm komponiat.
Howlin' Wolf

Howlin’ Wolf (* 10. Juni 1910 z White Station, noh vo West Point, Mississippi ois Chester Arthur Burnett; † 10. Jenna 1976 z Chicago, Illinois) wor ein amerikanischa Blues-Musika.
A poar vo seine Liada san in de Gschicht vom Blues einganga und Blues-Rock-Standard worn: "Smokestack Lightnin'", "Back Door Man", "Killing Floor" und "Spoonful".
Anno 2004 is a vom "Rolling Stone" Magazin ois Numma 51 af da Listn vo de "100 Greatest Artists of All Time" gfiat worn.
Za sein Spitznama "Heilanda Woif" is a kema, wei a vasuacht hod, in Jodl-Stui vom Jimmy Rodgers, an weissn Country-Jodla nochzmocha. Dees is eam zwoa ned glunga, oba dafia is a oagna, unvawexlbora Stui aussakema.
Mit ana Gress vo 1,98 Meta und 136 Kilo wor da Howlin' Wolf a imposante Eascheinung, sei Stimm wor genau so gwoitig.
Auszeichnunga.
Anno 1980 is da Howlin’ Wolf in de Blues Hall of Fame und 1991 in de Rock and Roll Hall of Fame afgnumma worn. 2010 is dees Liad "Spoonful" in de Blues Hall of Fame afgnumma worn. „This is Howlin' Wolfs New Album And He Doesn't Like It“ is in de Wireliste "The Wire's "100 Records That Set The World On Fire (While No One Was Listening)"" afnumma worn.
Summafrische

Summafrische oda Sommerfrische is de Bezeichnung fia längare Summaferien vo de Städda am Laund bzw. vau am Uat, wo de Ferien gmocht wean.
Da Ausdruck Summafrische is im 19. Joarhundat aufkumman. Im Weatabiachl vau de Briada Grimm wead da Begriff ois oder .
Gschicht.
S Iwasiedln vo da Stod aufs Laund is vaum Odl scho seit da Antikn bekaunt. Domois hods wiatschoftliche Grind ghobt, wei de Ländarein de Basis vaum Einkumma woa und im Summa bewiatschoftet wuan san. Dea Brauch is nia eingschlofn und is im Zeitoita vau da Industrialisiarung vaum Biagatum iwanumma wuan.
Des Wort kummt woascheinlich ausn Venezianischn, weu doa spazian geh' aa 'prendere il fresco' (Frische/Kühlung nehme) haasst. Fias Boarische is de easchte Vawendung in da Bozena Gegend belegt, wo de Biaga ausm haassn Toikessl in de umliegendn Beag gflicht san:
Tennessee

Tennessee is a Bundesstoot vo da USA und gheat zu de Sidstootn. Da Nom kimmt vo Tanasi ana Indianasiedlung am Little Tennesee River. Tennessee woa da 16. Stoot, dea wo in de USA aufnumma woan is. Des woa anno 1796.
Tennessee is voa oim fian Blues und fia de Entstehung vom Rock'n'Roll und da Country Musi bekonnt. Memphis guit ois de Wiagn vom Blues und Nashville ois Zentrum vo da Country Musi.
Briaf

A Briaf is a Schrieb, a Nochricht de ma fia wen aundan auf an Zedl Babia drauf schreibt und dem daunn schickt. As Woat Briaf kimt fum lodainischn "brevis", wos kuaz hoast. Im klassischn Lodain woa owa as Woat fia Briaf "epistula", blos an kuazn Briaf hod ma "brevis libellus" oda "breve scriptum" gnennd. Schbeda is owa as Woat "epistula" aus da Mode kema und aso is aus dem lodainischn Woat brevis daunn as boarische Woat Briaf woan.
Gauns fria hod ma so am Briaf an Bekaunntn midgem, oda am Pilga, dea doathin untawegs woa, wo dea dahoam is, dea in Briaf kriang soit. Hechane Leit, Kini und Grofn, haum oagane Botn gschickt, waunns wen an Briaf schicka woitn. Eascht schbeda is de Post aufkema und ma hod an Briaf oafoch aufgem kina, a weng a Gebia zoid und de Post hod daunn in Briaf doat hi brocht, wo a hi hed soin. Haid mid de Rechner und mim Intanet hod si as Briafschreim a weng aufghead, wai de Leit e-Mail faschickan, oda chatten, oda handytelefonian.
Erzbistum Paris

'S Erzbistum Paris (lat.: "Archidioecesis Parisiensis") is a Erzbistum in Frankreich. Da Erzbischof is seit 2005 da André Vingt-Trois. De Kathedralkirch is de Notre-Dame in Paris, de nebm 'm Eiffelturm oans von de wichtigstn Wahrzeichn von dera Stod is.
Mexikanisch-Amerikanischa Kriag

Da Mexikanisch-Amerikanische Kriag is a Eroberungs- und Expansionskriag gwen, den de Vereinigtn Staatn von 1846 bis 1848 gega Mexiko gführt ham. Da Kriag is maßgeblich vom amerikanischn Presidentn James K. Polk vorotriebm worn is, der s Gebiet von de USA noch Westn ausdehna wollt.
Hexameta

Da Hexameta (griachisch , "hexámetron", weatle „Sechs-Maß“) is dees klassische Versmaß vo da epischn Dichdung. Ea is vor oim in da griachischn und remischn Literatua vawendd worn. Do aa no ois easchta Tei vom 
Distichon.
Da Hexameta spuit aa in da deitschn Literatua bis zua Gegnwart a wichtige Roin. In da englischn Literatua kimpt a nua sejtn vor. In da franzesischn und spanischn Literatua ibahapts ned; zweng da Endbetonung is a do aa ned megle.
De friaastn Beleg vom Hexameta san de "Ilias" und de "Odyssee" vom Homer, sowia de "Theogonie" vom Hesiod.
Kansas

Kansas is a Bundesstoot vo da USA. Ea liegt im Middlan Westn und voiständi in de Great Plains (Grousse Ebanen). Da Nom kimmt vom Kansas River, dea wo duachn Stoot fliasst. Da Uasprung vom Nama kimmt vom Woat "Kansa" aus da Sproch vo de Sioux und hoasst „Voik vom Sidwind“. De Einwohna vo Kansas wean Kansana (englisch: Kansans) gnennt.
Kansas wead aa "America's Breadbasket" (Brodkoab vo Amerika) gnennt. Da Stoot is oana vo de wichtigstn Woaz- und Droad-Produzentn vo da USA. Dazua wean aa vui Eadäpfen und Sunnabluma obaut, deshoib is da Beinama vo Kansas „Sunflower State“ (Sunnablumastoot).
Gresste Städd.
De gresstn Städd vo Kansas san:
Black Metal

Black Metal is a Variantn vum Metal, der Mitte vo de 1980er entstondn is. Monotone E-Klampfn und hoha „Screams“ (schroan ins Mikrophon), a oft sehr schnölle Blastbeats oder Doublebass-Schlagzeiggspui Beats ghean zu de typischn Eignschoftn. Manche Bands nutzn aa a Keyboard. Die Thematiken behondln sehr oft den Tod oda owa Kriag und olde Heindngötter, teilweise a no mit philosophische Onteile; viel wichtga ist oba de Bschäftgung mitm Satanismus, oba ned ois. Immortal zum Beispui singan oft von am fiktiven Lond.
Ötere Bends san:
Donach is aus dem Black Metal da Viking Metal oda Pagan Metal entstandn, dea am Black oda Death Metal Metal sehr ähnlich is, oba Elemente von da Voiksmusi mit einbaut.
Kentucky

Kentucky, offiziej: Commonwealth of Kentucky is a Bundesstoot vo da USA. In amtlichn Nom "Commonwealth" fiat Kentucke zamma mit de Bundesstootn Virginia, Pennsylvania und Massachusetts, wearend olle ondan Bundesstootn „State“ hoassn.
Da Nama aus da Sproch vo de Shawnee oda Irokesn und hoasst „Wiesn“, „Au“, „Flua“, „aufm Fejd“.
In Beinom "Bluegrass State" hod Kentucki zweng de blaugrean bliahandn Groswoadn griagt.
Kentucky is aa bekonnt fia seine Voibluadressa, fias Kentucky Derby und de Whiskey-Brennarein.
Louisiana

Louisiana (franzesisch: "Louisiane") is a Bundesstoot im Sidn vo da USA. Louisiana liegt on da Mindung vom Mississippi in Goif vo Mexiko. Es hod a Gress vo 134.264 km², davo san 21.440 km² Wossafläch. De Haptstod is Baton Rouge und de gresste Stod is New Orleans.
Louisiana hod zwoa Beinama: zum oan „Pelican State“, zweng am Woppmvogl und zum ondan „Bayou State“, des wo sumpfigs Gebiet hoasst. Dafia is da Mississippi vaontwortli.
Willy Astor

Willy Astor (Wilhelm Gottfried Astor) (* 6. Septemba 1961 z Minga) is a boarischa Kabarettist, Musikant und Komponist. Original hoaßt a eignli "Wilhelm Gottfried".
Bekannt is da Astor in de friaan 1990a Joar vor oim duach seine wortspuiarischn Kabarett-Numman worn. A Beispui dafia is "Radkäppchen und der böse Golf", wo a s Meachn vom "Rotkäppchen" (Rotkappal) unta Vawendung vo Autotein und -markn vazejd. Dees wendd a aa in seina Musi o, wia in "See-Haus in the Freising sun" (Parodie af "The House of the Rising Sun" a oids amerikanisches Liad, ba uns duach de Animals bekannt worn) oda in "Bello Immobilie" (ba da Gianna Nannini: "Bello e impossibile").
Mit sein Wortspuiarein is a inzwischn ba "Bayern 3" mit am Komediantn-Beitrog (denglisch "Comedy") jede Woch vatretn (Titel: Willys Wortstudio, oglahnt ans "das aktuelle Sportstudio").
Maine

Maine is a Bundesstoot im Noadostn vo da USA, om Atlantik, in da Region Neiengland. De Haptstod is Augusta, de gresste Stod is Portland. Eastport in Maine is de estlichste Stod und West Quoddy Head de estlichste Londmarkn vo da USA .
Maine is da woidreichste Bundesstoot, ebba 90% vo da Londfläch san mit Kiefan bewoxn. Des zoagt si aa om Spitznom „The Pine Tree State“ („Kiefan-Stoot“). 12,8 % vo da Gsamtfläch san Wossa. Da hexte Beag is da Mount Katahdin mit 1606 m.
Wo da Nom heakimmt is ned kloa. Woascheinli is a noch da franzesischn Londschoft Maine gnennt. Megli warad oba aa, dass des a Kuazfoam vo „Mainland“ („Festlond“) is.
Göibschnåblöista

De Göibschnoblöista ("Pica nuttalli") is a noadamerikanische Fogloat aus da Romfegl-Famij (Corvidae). S'is da kloanste Vatreta vu de Echtn Öistan und hod a schwoaz-weißes Gfieda und an göibn Schnobl. De Oat is a Endemit vu Kalifornien, wos im Central Valley und de ogrenzendn Gebirgstäler vuakimmt. De Göibschnoblöista is a typische Oat vu da Eichnsavanne und lebt und briat am liabstn an Flussufan und in kloanen schattign Tälern wos a weng köida is ois wia in da Umgebung. Wie aa olle andern Echtn Öistan is d' Göibschnoblöista omnivor, des hoaßd se frisst Insektn, Aas, Droad und Fricht. De Oat briat vu Aprül bis Mai.
Eanan easchtn Bschrieb hod da John James Audubon 1837 vafoßt. As Atepitheton "nuttalli" ehrt an Thomas Nuttall. Am nächstn vawond is d' Göibschnoblöista mid da Hudsonöista ("Pica hudsonia"), de westli vu ea lebt und vu dea wo sa si trennt hod ois d' Eiszeitn gherrscht hom. De Population gilt ned ois gfährdet, oba as West-Nil-Virus und da Zruckgang vu da kalifornischn Eichnsavanne san a gwisse Bedrohung. Mehr ois d'Höiftn vom Bstand is seit 1999 an dem Virus gstorbn, drum mahna Ornithologen, doß ma die Population besser beobachtn sollt.
Lateinische Phrasn/D

 „Vadommung vo da Eainnarung“: Wenn jemond ausn Gmiak gleschi wean soi. Vahosste Typn san aus de Annaln tuigt woan, olle Buida und Inschriftn, de wo auf de Peason hingwiesn hom, san zasteat woan.
 Ovid, Amores 3,8,55.
 „Reichtum bringt Oseng.“ „Da Diridari machd honorig.“
 „Er gibt, weiht und widmet.“ - Weiheforme fia Opfagengständ, obkiazt mit D. D. D. A ondare Version is „Dat, donat, dedicat“.
 „Aus nix werd nix.“ Des glaubm de Natuawissnschoftla.
 Da Baua sehgd des aa und glaubd an des umgkead Rezept: „Vöj hejft vöj.“ 
 De Homeopatn glaubm wieda ebbs andas, wia d'Gruawarin in oam vo iarene Programme moand. Da gehd da Baua iwa n Agga, loßt an Schoaß und sagt: „So, jezz is dungd.“
 „Weg damit!“ Des is de Bedeitung von am Korrekturzeichen für Manuskripte: Ma schtraecht den Buachstabm oder den Texttoj, der wegghert, durch und schreibt danebm ann Rand, – fia "deleatur!" – a kloans "d" in der deitschn Kurrentschrift.
 „De spinna, de Rema.“ - Aus da lateinischn Version vo da Asterix-Serie; Standardspruch vom Obelix.
 „Da Deifi is da Hintan vom God.“
 Den Satz, der in de Theosophie und in de sunstige Esoterik ghert, den hat die Helena Petrovna Blavatsky in oam vo ihrane Hauptwerk ("Die Geheimlehre") bekannt gmacht.
 „Wia God in Frankreich lebma jetz.“
 „I hob an Tog valoan!“ - A Spruch vom remischn Kaisa Titus, wia eam beim Essn eingfoin is, dass a an im Tog no nix Guads gmocht ghobt hod.
 „I loat enk.“ Motto aufm Stootssiegl vom amerikanischen Bundesstoot Maine, vo 1820. Da Polarstean ois Loatstean vo de Seefoara is domit gmoant.
 „Leara“ - A Doktor is imstond, jemond ondan wos beizbringa.
 „S Schicksae waest den, dea wo se waesn losst; dea wia se ei(nspraezt, den zarrt s mid eam fuat.“
 Des is a lataenischa Tragedienvers, den wo ma baem Seneca lest. Herstamma tuat a entweda vom Philosophm Seneca (dea hod aar a Stucka nae(n Tragedien gschriebm) oda vo dem griachischn Dichta Kleanthes. 
 Des woaß ma deswegn ned, wae da Seneca an deara Stell a boa Vers vo dem Kleanthes auf Lataenisch iwasetzt und dann hängt a den zitiatn Vers, den wia ma sunst ned kennt, no dra(n.
 „Des Gsetz (is) hoat, oba (es is) des Gsetz.“
 „Geduld gwinnt geng Härte.“
Des is a Kuazfoam von a-r-am ganzn Versal (an Hexameter):
"Dura pati virtus, vincit patientia dura." ("S Harte datrogn is Tapferkaet, übers Harte werd Herr die Geduid.") - Des is a Wahlspruch auf a-r-am Stammbuachbladdl vo oam vo dene Herzög vo Lauenburg.
Langbürgner See

Geografie
Da Langbürgner See oda "Langi" wiara im Voiksmund hoasd is a da diafsdn stei 37 meda diaf und hod a Fläch vo oam Quadratkillomeda. Er is Tei vo da Eggstätter-Hemhofer Seenplatte und liegt zwischn Edarf und Egstätt auf da Hechen vo Hartmannsberg.
Naturschutz: Da Langi is a Naturschutzgebiat wo koa Bot farn derf. Ausgnomma dafo san bestimmte Fischerboote und Wasserwacht.
Wasserwacht: D Wasserwacht am Langi gibts jezad scho seid 1958 (wasserwacht-bad-endorf.de) sie kimmert sie a um den Naturschutz am See.
Rovereto

Rovereto, aa Rovereit oda Rofereit is a Stod in Italien in da Provinz Treant (Trentino). De Stod hod Einwohna und liegt sidle vo da Stod Treant und nur a boa Kilometa nordestli vom Gardasee.
Gschicht.
Rovereto hod bis 1919 zu Österreich-Ungarn ghert. 1914 wor Rovereto Garnison fir de 96. K.u.K. Infanterie-Brigade, s III. Bataillon vom K.k. Tirola Landesschitzen-Regiment Nr. I, da Haubitz-Division vom K.u.K. Gebirgs-Artillerie-Regiment Nr. 10 sowia Stab, II./III. Bataillon K.u.K. Tirola Kaiserjäga-Regiment Nr. 3. Ob 1915 is im Erschtn Wejdkriag zum Ogriff vo de Italiena keman. Unta schwaastn Valustn vo boadn Seitn san de Ogriff obwehrt worn. Es sand ebba 20.000 Italiena und Österreicha bis Kriagsend in da Umgebung vo Rovereto gfoin. De Schlochtn um Rovereto deafatn zu de bluadigstn Schlochtn im Erschn Wejdkriag zejn.
Massachusetts

Massachusetts (offiziej: "The Commonwealth of Massachusetts") is a Bundesstoot in Neiengland im Noadostn vo da USA und a Tei vo Neiengland. Ea grenzt im Sidn on Rhode Island und Connecticut, im Westn on New York, im Noadn on Vermont und New Hampshire und im Ostn on in Atlantik.
Massachusetts gheat zu de reichstn Stootn und hod aa in da Gschicht vo Amerika a wichtige Roin gspuit. Plymouth is anno 1620 by vo de Pilga vo da "Mayflower" grindt woan. De "Harvard University" is de ejtaste Uni vo da USA und scho 1636 grindt woan.
Da Nom Massachusetts kimmt vom Indianawoat "mass-adschu-s-et" und hoasst ebba "„bei de grossn Higln“". Damit is woascheinli da "Great Blue Hill" 15 Kilometa sidwestli vo Boston gmoant.
Da Stoot hod a Gsomtfläch vo 27.336 km², davo san 7.031 km² Wossafläch.
Lateinische Phrasn/E

_
„Schaugts hea, wos fia a Mensch!“
Ecce.
Im Johannesevangelium vo da Vulgata sogt des da Pontius Pilatus Pilatus, wiar a in Jesus mit da Dornakron da Menschenmenge zoagt. Omeakung: Ibasetzung noch da Luther-Bibe.
„Ma muass essn, um z lebm, ned lebm, um z essn.“ 
Edere.
Quintilian (institutio oratoria 9,3,85) formuliat des ois Beispui fia de Stilfigua Antimetabolé: „Non ut edam, vivo, sed ut vivam, edo.“
Vgl. aaa „"Edimus, ut vivamus, non vivimus, ut edamus."“
(Horaz Oden 2,14,1f.) - Da Dichter waest an waetas ned bekanntn Freund Postumus auf de kurze Lebmsdauer hi.
Versmoß (anderthaeb so genannte alkäische Elfsilbler): V – V – – / – V V – V V // V – V – –)
Vosuach von a-r-a Iwatrogung ins Boarische im originaln Versmaß :
"„Di Joar, wia schleini, Postumus, Postumus, o mei(n, vorinnan s!“" 
„Mitm Schweat suacht a de stuie Ruah untam Schutz vo da Freiheit.“ – Motto vom Bundesstoot Massachusetts
„Irrn is menschli, om Irrtum festhoidn is deppad.“
 „Aa nach ara schlechtn Arnt muast saan.“ Seneca
 Ea moant damit, das ma se duach Undankboakaet ned davo abbringa lossn soj, das ma ebban ebbs Guats tuat.
Jesus vo Nazaret

Da Jesus vo Nazaret oda Jeschua vo Nazaret (aramäisch: oda , gräzisiad: "Ἰησοῦς"; * woarscheinli voa 4 v. Kr. z Nazaret; † 30 oda 31 z Jerusalem) woa a jidischa Wondaprediga. Wia a ebba 30 Joar woar, is a in Galiläa und Judäa effndli afdredn. Ea hod dena Judn s Reich vom God vakindd und se zua Buße und Umkeah afgfoadad. Des hod da Obrigkeit und dena Reman ned bassd. Zwoa, drei Joar spada is a vo de Rema kreizigd woarn.
In da Foig is do draus a Wejdreligion entstondn. Des Neie Testament (NT) is sowoi des wichtigsde Glaamsdokument vo de Kristn ois wia aa de wichtigste wissnschoftliche Quejn. Aa aussahoib vom Kristndum hod da Jesus im Laff vo da Zeid on Bedeitung gwuna.
Patriarchat von Lissabon

'S Patriarchat von Lissabon is a katholischs Metropolitanbistum und a Titular-Patriarchat von da remischn Kirche, des seit 1998 unta da Leitung vom Patriarchn José da Cruz Policarpo steht. De Kathedralkirch vom Patriarchat is de Kathedraln in Lissabon.
Finsterhennen

Finsterhennen (frz.: "Grasse Poule") is a politische Gmoa im Vawoitungskroas Seeland im Kanton Bern in da Schweiz.
Es gibt do nur de Einwohnagmoa und koa Burgergmoa oda Kiragmoa.
Eadkunde.
Finsterhennen liegt im Grossen Moos, am bsundas fruchtborn Gebiet mit am fost schworzn Bodn im Berna Seeland.
Politik.
Gmoapresident is da Werner Probst (Stand 2009).
Bei de Nationalratswoin vo 2011 hods foigendes Ergebnis gebm: SVP 38.6 %, BDP 24.2 %, SP 14.5 %, EDU 4.3 %, EVP 3.9 % GPS 3.5 %, FDP 3.0 %, PdA 2.7 %, glp 2.3 %, CVP 1.4 %.